Občianska platforma

Občianska platforma (, PO) je poľská politická strana. Radí sa k centristickým a liberálnym stranám, ale vo svojom programe má aj konzervatívne body. 

Strana vznikla 19. januára 2001, ale zaregistrovaná bola až 5. marca 2002 pod názvom Platforma Obywatelska Rzeczypospolitej Polskiej (Občianska platforma Poľskej republiky). Pôvodne sa mala oficiálne volať Platforma Obywatelska, ale pri registrácii ich predbehol politický protivník, ktorý si dal tento názov zaregistrovať.

Podľa stanov sú orgány strany zhodné s vedením parlamentného klubu, čo je jediné riešenie tohto typu v Poľsku. Predsedom PO je trojnásobný premiér Donald Tusk, ktorý v roku 2005 neúspešne kandidoval na poľského prezidenta a predsedom parlamentného klubu PO je Zbigniew Konwiński.

 Ideológia 
PO podporuje registrované partnerstvá pre osoby rovnakého pohlavia, je však proti manželstvu párov rovnakého pohlavia a adopciám detí pármi rovnakého pohlavia. Strana taktiež podporuje uvoľnenie zákona o interrupcií, proti čomu sa stavala, keď bola vo vláde. Je proti legalizácii eutanázie,, obnoveniu trestu smrti a legalizácii takzvaných mäkkých drog. Strana zastáva antiimigračný postoj. Naopak presadzuje značné zmenšenie úlohy štátu v ekonomike, zavedenie rovnej dane, väčšinový volebný systém do Sejmu (dolnej komory), likvidáciu Senátu (hornej komory parlamentu), čiastočné školné na štátnych vysokých školách a finančnú spoluúčasť vo verejnom zdravotníctve a zverejnenie aktov tajných služieb komunistickej PLR.

 Volebné výsledky 

 Sejm 
+VoľbyLíderHlasov%Kresiel+/–Vláda2001Maciej Płażyński1 651 09912,7 (#2)Opozícia2005Donald Tusk2 849 25924,1 (#2)68Opozícia2007 6 701 01041,5 (#1)76Vláda2011 5 629 77339,2 (#1)2Vláda2015Ewa Kopaczová3 661 47424,1 (#2)69Opozícia2019Grzegorz Schetyna5 060 35527,4 (#2)36OpozíciaSúčasťou Občianskej koalície, ktorá získala dokopy 134 kresiel2023Donald Tusk6 629 40230,7 (#2)25VládaSúčasťou Občianskej koalície, ktorá získala dokopy 157 kresiel

 Referencie 

 Iné projekty 

 Externé odkazy 
 Oficiálne stránky (po poľsky)

Kategória:Politické strany v Poľsku